LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2006 M. SAUSIO 20 D. ĮSAKYMO NR. 3D-23 „DĖL MINISTERIJOS VYKDOMŲ PROGRAMŲ PRIEMONĖMS ĮGYVENDINTI SKIRTŲ LĖŠŲ ADMINISTRAVIMO“ PAKEITIMO

2007 m. gruodžio 3 d. Nr. 3D-526

Vilnius

Pakeičiu Lietuvos Respublikos žemės ūkio ministro 2006 m. sausio 20 d. įsakymą Nr. 3D-23 „Dėl ministerijos vykdomų programų priemonėms įgyvendinti skirtų lėšų administravimo“ (Žin., 2006, Nr. 9-343; 2007, Nr. 84-3415):

1. Nurodytuoju įsakymu patvirtintus Ministerijos vykdomų programų priemonėms įgyvendinti skirtų lėšų administravimo nuostatus papildau šiuo 25.8 punktu:

„25.8. užpildo ir pasirašo Ministerijos vykdomų programų priemonėms įgyvendinti sudaromų sutarčių įvykdymo tinkamumo vertinimo ataskaitą, kurios formą tvirtina ministerijos valstybės sekretorius.“

2. Nurodytuoju įsakymu patvirtinto Ministerijos vykdomų programų priemonių ir jų koordinatorių sąrašo Specialiojoje kaimo rėmimo programoje:

2.1. Papildau šiomis 1.21 ir 1.22 eilutėmis:

1.21.	Žvejybos įmonių nuostoliams, patirtiems dėl Kuršių marių sūrėjimo 2003–2005 m., kompensuoti	Žuvininkystės departamento prie Lietuvos Respublikos žemės ūkio ministerijos generalinis direktorius Aidas Adomaitis
1.22.	Žuvininkystės produktų aukciono veiklai finansuoti	Žuvininkystės departamento prie Lietuvos Respublikos žemės ūkio ministerijos generalinis direktorius Aidas Adomaitis

2.2. Išdėstau 2.6 eilutę taip:

2.6.	Nacionalinės mokėjimo agentūros akreditavimo ir sertifikavimo išlaidoms finansuoti	Vidaus audito departamento direktorė Dalia Kavoliūnienė

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ